‫- סדרה מקורית של NETFLIX -‬
‫רודן יקר,‬
‫עכשיו, לאחר שהבסת את אויביך בממשלה עצמה,‬
‫המשטר שלך צריך להיערך לדרך ארוכה.‬
‫אבל קיים גם ציבור נוסף‬ ‫שעלול להוות איום על השליטה שלך,‬
‫כזה שהרבה יותר קשה לשלוט בו:‬
‫התושבים החביבים.‬
‫אז איך תוכל לגרום לציבור‬ ‫לעמוד לצדך באש ובמים?‬
‫המדריך מציע רכיב חיוני אחד.‬
‫מקיאוולי שאל,‬
‫מה מוטב לשליט:‬ ‫שיפחדו ממנו, או שיאהבו אותו?‬
‫כדאי לך להסתמך על הפחד,‬
‫מפני שכשאנשים מפחדים מפניך,‬
‫אתה שולט בהם.‬
‫וזה גם משתפר.‬
‫אם תפעל בחוכמה,‬ ‫תגלה שיש לאימה יתרון לא צפוי:‬
‫כיבוש לבבות הציבור.‬
‫מה שמביא אותנו לאוגנדה.‬
‫כאן נפגוש ברודן האגדי אידי אמין דאדא.‬
‫- דיקטטור אוגנדה בשנים 1971־1979 -‬
‫אמין הפך את האלימות והטרור‬ ‫לעקרונות מנחים של המשטר שלו.‬
‫קשיחות היא טובה,‬
‫מפני שאז מכבדים אותך.‬
‫קח דוגמה ממנו,‬ ‫ולמד כיצד לנצל את הצד האפל שלך.‬
‫- 3. שליטה באמצעות טרור‬ ‫אידי אמין -‬
‫בשמונה שנות שלטונו של אידי אמין,‬
‫כ־300,000 מאזרחי אוגנדה הועלמו או נרצחו,‬
‫רבים מהם בהוראתו הישירה.‬
‫הוא הפך את אפריקה לבית מטבחיים.‬
‫- מילטון אובוטה‬ ‫נשיא אוגנדה לשעבר -‬
‫לפני שנדבר על האופן שבו‬ ‫שלט אמין במושבה הבריטית לשעבר,‬
‫הנה מה שאתה צריך לדעת‬ ‫על האופן בו עלה לשלטון מלכתחילה.‬
‫- עובדה 1 -‬
‫- אמין היה חייל מצטיין‬ ‫בצבא הבריטי הקולוניאלי -‬
‫בסביבות 1946, אמין התגייס‬ ‫ל״חטיבת רובאי המלך האפריקאיים״,‬
‫שהופעלה כדי לדכא מרָדים במדינות אפריקה.‬
‫הייתה לו מעורבות רבה במעשי אלימות,‬
‫ובמקום להיענש על השימוש בכוח מופרז,‬
‫אמין קודם שוב ושוב.‬
‫- עובדה 2 -‬
‫- אמין השתמש בצבא‬ ‫כדי ליצור את בסיס התמיכה שלו -‬
‫הוא הצליח לגייס את נאמניו לשורות הצבא,‬
‫והתחיל לגייס אנשים רבים‬ ‫שבאו מהקבוצה האתנית שלו, בני הקאקווה,‬
‫מדרום־מערב אוגנדה.‬
‫- עובדה 3: לאחר עצמאות אוגנדה, הנשיא‬ ‫אובוטה מינה את אמין כמפקד הצבא -‬
‫המושל הזהיר את הנשיא מילטון אובוטה כשעזב:‬
‫״אידי אמין הוא פצצת זמן מתקתקת״.‬
‫אובוטה ידע שבשלב מסוים,‬ ‫יהיה עליו לטפל באידי אמין.‬
‫זמן קצר לאחר מכן, ב־1971,‬
‫אמין תפס את השלטון מידי אובוטה,‬
‫והדיח אותו בהפיכה צבאית.‬
‫אמלא את תפקידי כראש הממשלה,‬
‫ושאלוהים יהיה בעזרי.‬
‫- אוי ואבוי… -‬
‫וכך החל עידן חדש ומבטיח.‬
‫התקשורת חיבקה אותו.‬
‫המציאו לו כינויים, כגון ״ביג דדי״.‬
‫כינו אותו גם ״הענק העדין״.‬
‫אבל אמין עלה לשלטון בהפיכה,‬ ‫ולכן היה עליו לחסל את אויביו‬
‫כדי לבסס את שלטונו.‬
‫איך תעשה דבר כזה‬
‫מבלי להרגיז את מעריציך בבית ובעולם?‬
‫המדריך מציע להשתמש בזריזות ידיים.‬
‫- שיטה: הסתר את אכזריותך -‬
‫כדי להקים משטר חדש צריך לעבוד קשה,‬ ‫וזה לא תמיד יפה.‬
‫תשומת לב מוגברת לפרטים לא־נעימים‬ ‫עלולה לעמעם את זוהרו של רודן.‬
‫אוגנדה היא שוחרת שלום,‬
‫ואוגנדה לא מפֵרה זכויות אדם.‬
‫לכן, הודות למדריך,‬
‫רודנים מובילים יודעים‬ ‫מה שוויו של טיוח טוב.‬
‫כשהאמת על זוועות הנאצים‬ ‫החלה להתפשט בזמן מלחמת העולם השנייה,‬
‫היטלר הזמין את הצלב האדום‬ ‫לסיור במחנה הריכוז טרזיינשטט,‬
‫שהוסווה כגטו למופת שכל יושביו בריאים,‬
‫ובו בנק משלו, עסקים בבעלות יהודים,‬ ‫וליגות ספורט.‬
‫כשהמדיניות החקלאית של יוזף סטלין‬
‫הובילה למותם ברעב של מיליונים באוקראינה,‬
‫הוא השתמש בדיסאינפורמציה,‬ ‫בצנזורה, ובעיתונאים ידידותיים‬
‫כדי למנוע מהאמת להתגלות.‬
‫פול פוט הסתיר ראיות לרצח־העם‬ ‫שביצע בקמבודיה, בו נרצחו כשני מיליונים,‬
‫וטען שהווייטנאמים מפיצים שקרים‬ ‫עליו ועל הקמר רוז׳.‬
‫- אוגוסט 1971‬ ‫חצי שנה לאחר עלייתו של אמין לשלטון -‬
‫תאמינו או לא, עד מהרה,‬ ‫״הענק העדין״ של אוגנדה‬
‫הזדקק לשיטה הזו.‬
‫לאידי אמין הייתה אישיות מקסימה,‬
‫אך אסור להכחיש שמדובר ברוצח,‬
‫שהחל לרצוח מיד כשתפס את השלטון.‬
‫חצי שנה מתחילת שלטונו של אמין,‬
‫נפוצו שמועות על מעשי טבח בבסיסי הצבא,‬
‫בייחוד של חיילים שהשתייכו לקבוצות אתניות‬
‫שהיו מקורבות לנשיא לשעבר, מילטון אובוטה.‬
‫אנשים נרצחו באחד היערות בקרבת קמפלה.‬
‫הם נקברו באחד היערות,‬
‫ולפעמים אף הושלכו למי הנילוס.‬
‫השמועות על מעשי הטבח החלו להתפשט,‬
‫והעיתונאי האמריקאי ניקולס סטרו פתח בחקירה,‬
‫יחד עם חברו, רוברט סידל,‬ ‫מרצה באוניברסיטה מקומית.‬
‫סטרו וסידל נסעו למקום ההתרחשות:‬
‫בסיס צבא באזור כפרי,‬ ‫כ־270 ק״מ מערבית לקמפלה הבירה.‬
‫כעבור יומיים, הם נעלמו.‬
‫במשך שבועות לא היה כל סימן חיים מהשניים.‬
‫אמין נפגש עם אשתו של סטרו והבטיח לה‬ ‫שיעשה כל מאמץ כדי לגלות מה קרה,‬
‫אך פתח בחקירה רק כעבור חודשים.‬
‫ואז, קצין בצבא אוגנדה בורח לטנזניה‬ ‫וידיעה מחרידה בפיו.‬
‫הוא מספר לשוטרים שם ששני האמריקאים‬ ‫הותקפו בידי קציניו של אמין,‬
‫ונשחטו בסכינים.‬
‫גופותיהם נשרפו והושלכו למים.‬
‫לדבריו, בכירים בממשל היו מעורבים בפשע,‬
‫אך אמין סגר את החקירה‬ ‫מבלי להגיש כתב אישום.‬
‫סיפור הצלחה נוסף של המדריך?‬
‫לא בדיוק.‬
‫- ניוזוויק -‬
‫בעקבות הסקנדל, האמת על משטרו של אמין‬ ‫הפכה משמועה לכותרות ראשיות ברחבי העולם.‬
‫הסיקור בעולם השתנה ככל שהתברר‬
‫שממשלתו של אמין היא אכזרית במיוחד.‬
‫אבל מי בכלל צריך את הקהילייה הבין־לאומית?‬
‫העיקר שבני ארצך ישמרו לך אמונים,‬
‫ובמדריך יש שיטה מושלמת‬ ‫כדי להעמיד אותם במקום.‬
‫- שיטה: בחר שעיר לעזאזל -‬
‫כל רודן טוב מבין שהאומה שלו‬ ‫מורכבת מבני אדם שיש להם רגשות,‬
‫ורגשות אפשר להנדס.‬
‫מציאת שעיר לעזאזל‬ ‫היא אחת השיטות היעילות ביותר.‬
‫- יהודים -‬
‫להתעמר במישהו בתור עונש‬ ‫על הבעיות שמשפיעות על כלל הציבור.‬
‫כך אתה יכול לקבל אמון,‬ ‫ותמיכה, ולגיטימיות, מהציבור.‬
‫קיימות דוגמאות רבות לכך.‬
‫יוסף סטלין האשים חוואים עשירים,‬ ‫שכונו ״קולאקים״,‬
‫וטען שחמסו הון בשנות ה־30,‬ ‫כשכלכלתה של רוסיה הסובייטית הייתה בשפל.‬
‫מועמר קדאפי חוקק חוק מיוחד להחרמת נכסיו‬ ‫של הציבור האיטלקי בלוב,‬
‫ששלט במדינה בעבר,‬
‫וגירש אותם מהמדינה במה שכונה ״יום הנקמה״.‬
‫וכמובן, אדולף היטלר,‬
‫שבנה את התנועה שלו, מן היום הראשון,‬ ‫סביב רדיפתם של היהודים כשעירים לעזאזל.‬
‫אך כשאמין השתמש בשיטה הזו,‬ ‫מטרתו הייתה שונה לגמרי.‬
‫המצב הכלכלי היה קשה מאוד,‬
‫ואמין חיפש דרכים לפייס את הציבור,‬
‫כדי להראות שהוא מנהיג לגיטימי וחשוב.‬
‫אז הוא רצה לסמן קבוצה חדשה כמטרה,‬
‫והוא בחר באסייתים.‬
‫- קמפלה, אוגנדה -‬
‫היו כמאה אלף אסייתים־אוגנדים.‬
‫רובם היו הודים מתת־היבשת ההודית.‬
‫הבריטים הביאו אותם, בתקופה הקולוניאלית,‬
‫בעיקר כפועלים במסילות הברזל, והם נשארו שם.‬
‫קהילת האסייתים: 80 אלף‬ ‫מבין 10 מיליון תושבים.‬
‫מרבית החנויות והעסקים הגדולים שייכת להם.‬
‫אוגנדים רבים חשו מרירות כלפי האסייתים.‬
‫הם הסתכלו סביב, וראו אנשי עסקים אסייתים,‬
‫וחשבו לעצמם,‬
‫״זאת המדינה שלנו.‬ ‫אפריקאים צריכים לנהל את החנויות האלה״.‬
‫מניסיון, ידוע לנו‬ ‫שהאסייתים הם פיקחים מאוד,‬
‫והם מנצלים את המדינה הזאת כבר זמן רב.‬
‫כשאמין תפס את השלטון,‬
‫הייתה שמחה רבה בציבור ההודי באוגנדה.‬
‫אמין עצמו נהג לומר‬
‫שהוא שחרר את ההודים האלה,‬ ‫שזכויותיהם נשללו מהם בידי הבריטים.‬
‫אבל אמין, שהבין את המדריך היטב,‬ ‫החליט לשנות את עמדתו.‬
‫- אוקטובר 1971‬ ‫9 חודשים לאחר עליית אמין לשלטון -‬
‫לקראת סוף 1971, אמין כינס מסיבת עיתונאים‬
‫ובה הסביר שבני הציבור האסייתי‬ ‫הם נגד האוגנדים השחורים,‬
‫ומאמינים שהם פחות מתורבתים מהם.‬
‫אבל אז, אמין העדין והחביב‬ ‫הופיע שוב… למראית עין.‬
‫- דצמבר 1971 -‬
‫אמין הזמין מנהיגים בקהילה האסייתית למפגש,‬
‫במטרה ליישב אי־הבנות.‬
‫כל המי־ומי של אוגנדה באו לאירוע,‬
‫וגם כלי תקשורת מן העולם.‬
‫האווירה הייתה אופטימית,‬
‫עד שכבוד הנשיא הגיע,‬
‫מלווה במפקדי הצבא.‬
‫אמין פתח במתקפה על הציבור האסייתי,‬
‫האשים אותו בהעלמת מס,‬ ‫בהוצאת כספים אל מחוץ למדינה,‬
‫ובאפליה נגד אוגנדים שחורים בעסקים.‬
‫במילים אחרות: בבגידה כלכלית ותרבותית.‬
‫נאומו של אמין הוביל לגל‬ ‫של תעמולה נגד אסייתים,‬
‫דברי נאצה, ומעשי אלימות.‬
‫כשהוא מפלג ככה,‬
‫הרודן, אמין, לא רק אשם‬ ‫בהפרת קשרי האמון בחברה בכללותה,‬
‫הוא גם מלכד את בסיס התומכים בו,‬
‫שמורכב בעיקר מציבור השחורים באוגנדה.‬
‫עכשיו, אחרי שערערת את השעירים לעזאזל,‬
‫אולי אתה חושב שאתה יכול‬ ‫לעשות בהם ככל העולה על רוחך,‬
‫אבל זה לא תמיד פשוט.‬
‫לפחות לא בינתיים.‬
‫גם בחברות רודניות יש מעקי בטיחות,‬ ‫או במילים אחרות, חוקים.‬
‫מטרתך: לפרק אותם.‬
‫- שיטה: הפוך את החוק לכלי נשק -‬
‫אחד התענוגות של החיים כשליט אבסולוטי:‬
‫אף אחד לא אומר לך ״לא״.‬
‫אבל כדי לחסל את כל העומד בדרכן‬ ‫של גחמותיך, עליך לעבוד.‬
‫מוסדות משפטיים קיימים‬ ‫עשויים להוות מכשול בפני מנהיגים.‬
‫מה הם עושים? מפרקים אותם.‬
‫הרעיון הוא להחליש את כל המוסדות והחוקים‬
‫שמאזנים ובולמים את הסמכויות שלך.‬
‫ואחרי שפירקת את מעקה הבטיחות,‬
‫אתה חופשי לחוקק חוקים נגד השעירים לעזאזל.‬
‫זה משהו שמקובל על כל רודן.‬
‫אידי אמין הצליח לשלוט בממשלה, במנהל,‬
‫וגם במבנה הכלכלה.‬
‫השיטה שלי בספורט, לחסל את היריב…‬ ‫אני משתמש בה גם בפוליטיקה.‬
‫אבל המוסד היחיד שאידי אמין לא הצליח‬ ‫לחדור אליו היה מערכת המשפט.‬
‫אז הוא הכריז על השהיית חלק מהחוקה.‬
‫הוא העניק לעצמו את הסמכות להנפיק צווים,‬
‫כדי להשיג את הדברים שרצה.‬
‫דחק לשוליים את השופטים הטורדניים,‬ ‫ולפתע יש לך אפשרויות בלתי מוגבלות.‬
‫אצל אמין, זה סימן את תחילת‬ ‫השלב הבא במבצע השעירים לעזאזל.‬
‫- 5 באוגוסט 1972‬ ‫שנה וחצי לאחר עלייתו של אמין לשלטון -‬
‫בוקר אחד,‬ ‫לאחר ביקור בעיר סורוטי במזרח אוגנדה,‬
‫אמין קם לפני עלות השחר,‬
‫ונהג במכוניתו אל תחנת הרדיו המקומית.‬
‫שם, הוא נשא דברים לאומה.‬
‫הוא אמר, ״בלילה חלמתי חלום‬
‫ובו האסייתים חלבו את הפרה,‬
‫אך לא האכילו אותה.‬
‫ולכן אני חושב שעלינו להיפטר מהאסייתים״.‬
‫אני רוצה לראות שהרחוב בקמפלה‬ ‫לא יהיה מלא בהודים.‬
‫אתה באמת רוצה לגרש‬ ‫את כל האסייתים, אדוני?‬
‫כן. שיחזרו לארץ שלהם.‬
‫הוא נתן לציבור האסייתי באוגנדה‬ ‫שלושה חודשים‬
‫לקפל את העסקים שלהם ולעזוב את המדינה.‬
‫לכן, עליהם למכור את כל רכושם,‬
‫תוך תשעים יום.‬
‫הייתי שם, באוגנדה.‬
‫הייתי עוזר הוראה באוניברסיטה,‬
‫והאווירה הכללית,‬ ‫בקרב האנשים שהכרתי בציבור האסייתים,‬
‫הייתה שאלה הם דברי רהב.‬
‫ראשי הקהילה האסייתית עתרו לבתי המשפט‬ ‫בבקשה לעזרה, אך ללא הועיל.‬
‫רבים מהאסייתים באוגנדה נולדו שם.‬
‫המשפחות שלהם התגוררו באוגנדה במשך דורות.‬
‫אז לא היה להם לאן ללכת.‬
‫אנשים השאירו את המכוניות שלהם בנמל התעופה,‬ ‫השאירו את המפתחות במכונית…‬
‫אנשים לא הבינו מה קורה להם.‬
‫אתה פשוט…‬
‫תאר לך שאתה חי‬ ‫חיים שלמים במדינה מסוימת,‬
‫על פני כמה דורות,‬
‫ואתה עוזב, ואף אחד לא בא להיפרד ממך.‬
‫טוב, זה לא היה אסון לכולם.‬
‫אחרי שאתה מגרש את השעירים לעזאזל שבחרת,‬
‫זה הזמן לקצור את הפירות.‬
‫אחרי שהציבור האסייתי כולו גורש,‬
‫היו חגיגות בקרב הציבור באוגנדה.‬
‫אידי אמין לקח את אותם עסקים,‬ ‫שהיו בבעלות האסייתים,‬
‫והעניק אותם לאפריקאים.‬
‫זה טוב שהם עזבו.‬
‫מדוע?‬
‫מספיק מצצו לנו את הדם.‬
‫זה היה צעד פופולרי.‬
‫במובנים מסוימים, זה היה מענה‬
‫לתביעות מצד הרוב המכריע של הציבור.‬
‫זה היה פופולרי.‬
‫האם זה היה צעד מוצלח? זו שאלה אחרת.‬
‫לאחר גירוש האסייתים,‬
‫היה משבר כלכלי אדיר.‬
‫האנשים שקיבלו את החנויות,‬
‫שהיו שייכות לאסייתים,‬
‫היו חסרי כישורים.‬
‫הם לא ידעו איך לנהל עסקים.‬
‫המחסור במוצרי צריכה שונים‬
‫הוביל לאינפלציה חריפה,‬
‫ומגזרים שונים במשק קרסו.‬
‫- התמ״ג לנפש באוגנדה -‬
‫אז אולי הטלת טרור על מגזר קטן‬ ‫לא תפתור את כל בעיותיך.‬
‫כמו שאתה רואה,‬ ‫זה דווקא עלול לגרום לכאבי ראש.‬
‫אבל אל תאשים את המדריך.‬ ‫זה הציבור שאכזב אותך.‬
‫אז לפני שיתחילו להתלונן עליך,‬ ‫תן להם סיבה טובה לשתוק.‬
‫- שיטה: להכאיב להם -‬
‫עינויים.‬
‫עינויים הם דרך טובה מאוד להרתיע מתנגדים.‬
‫זה עדיף על הרג, מפני שאותו אדם נשאר חי.‬
‫אתה יכול ללכוד אותו,‬ ‫לכלוא אותו, לכבול אותו,‬
‫ולהפעיל עליו אלימות קשה.‬
‫רודנים מתים על זה.‬
‫בהחלט.‬
‫בקמבודיה, הקמר רוז׳ של פול פוט‬
‫השתמש במגוון רחב של טכניקות עינויים,‬ ‫כולל עינויים במים, בחשמול,‬
‫ואפילו בעקרבים, כדי לסחוט הודאות.‬
‫המשרד לביטחון המדינה של קוריאה הצפונית‬ ‫מונע שינה, ומשתמש ב״יונה״,‬
‫תנוחת לחץ אשר, לאורך זמן,‬
‫דוחפת את עמוד השדרה של הקורבן‬ ‫אל מחוץ לגופו.‬
‫הנ.ק.ו.ד של יוזף סטלין העדיף‬ ‫את שיטת ״סטרפאדו״ הרוסית הקלאסית,‬
‫שבה קושרים את ידיו של הקורבן מאחורי גבו,‬
‫ואז תולים אותו באוויר.‬
‫- שנתיים לאחר עליית אמין לשלטון -‬
‫כתוצאה מגירוש האסייתים,‬
‫זו הייתה תקופה של עלייה בהברחות.‬
‫זו הייתה תקופה של כאוס כלכלי.‬
‫אין כמו מצב כלכלי קשה‬ ‫כדי לעורר את מתנגדיך.‬
‫אז כדי לבלום את הכאוס,‬ ‫אמין סמך על יחידת העינויים העיקרית שלו:‬
‫״מדור המחקר של המדינה״,‬
‫שסוכניו היו ידועים באכזריותם,‬
‫וגם בחוש האופנה שלהם.‬
‫כל מי שראה את הסוכנים האלה ידע מי הם,‬
‫מפני שהם נהגו ללבוש מכנסיים מתרחבים,‬
‫משקפיים כהים, חולצות פרחוניות…‬
‫מין וייב כזה של שנות ה־70.‬
‫אבל למרות בגדיהם המגניבים,‬
‫אלה לא היו אנשים שכדאי לבלות איתם במסיבות.‬
‫היו כאלה שפשוט נחטפו באמצע הרחוב.‬
‫הם היו נלקחים ממסעדה שבה ישבו,‬
‫מושלכים לתוך תא מטען של מכונית,‬
‫ונלקחים משם,‬
‫ולא נודע מה עלה בגורלם.‬
‫אבל כולם ידעו לאן הם נלקחו.‬
‫- מדור המחקר -‬
‫אמין הפעיל חדרי עינויים רבים.‬
‫אחד הידועים לשמצה‬
‫היה מטה ״המרכז למחקר של המדינה״,‬
‫שהיה ממוקם במרכז קמפלה.‬
‫שגרירות צרפת שכנה בבניין הסמוך,‬
‫ועובדי השגרירות העידו‬ ‫שיכלו לשמוע את הצרחות.‬
‫בניין ה־SRB היה ידוע לשמצה‬
‫בגלל הזוועות שהתרחשו בין כתליו.‬
‫חפים מפשע עונו ונרצחו.‬
‫אבל אמין ואנשיו תמיד הקפידו‬
‫לאפשר לכמה אנשים לברוח,‬
‫כדי שיוכלו לספר את הסיפור.‬
‫ביקרתי גם במקום שבו‬ ‫פיצחו ראשים באמצעות פטיש.‬
‫אמין הקפיד לטפח שמועות‬
‫כדי שהפחד מפניו לא יחלוף.‬
‫כתוצאה מכך, אנשים מן היישוב‬ ‫לא ידעו במי אפשר לבטוח,‬
‫ולכן לא היו מסוגלים לארגן התנגדות למשטר.‬
‫היית חושב ששליטה באמצעות טרור‬ ‫תרחיק ממך את הציבור,‬
‫אבל, כפי שכל רודן יודע, זה לא עובד ככה.‬
‫אנחנו לא מצטיינים בהבחנה בין פחד‬
‫לבין תחושה כוללת של עוררות.‬
‫ובדיקטטורה, אפשר לנצל את זה‬ ‫ולגרום לאנשים לחשוב‬
‫שהרגש העז הזה שאתה חש‬ ‫הוא רגש כלפי הדיקטטור עצמו.‬
‫והרגש הזה יכול להזכיר… אהבה.‬
‫זה דומה למערכת יחסים אלימה,‬ ‫כמו במשפחה,‬
‫או בכנופייה,‬
‫או בכת.‬
‫הם מתחילים להזדהות עם השליט המתעלל.‬
‫אבל תמיד יהיו כמה סרבנים‬
‫שלא ייפלו בקסמיך הנוראים.‬
‫- פברואר 1977‬ ‫שש שנים לאחר עלייתו לשלטון -‬
‫למשל, האיש הזה:‬
‫ג׳נני לואום,‬
‫הארכיבישוף האנגליקני‬ ‫של אוגנדה, רואנדה, בורונדי וזאיר,‬
‫ואחד הנוצרים המשפיעים ביותר‬ ‫באפריקה המזרחית.‬
‫לואום זכה לכבוד רב מצד כולם כמעט.‬
‫במהלך כהונתו כארכיבישוף,‬
‫הוא נדרש יותר ויותר‬ ‫להתבטא נגד האלימות ששררה אז.‬
‫הוא כתב מכתב ובו גינה את האלימות.‬
‫זה הספיק כדי שהנשיא אמין‬ ‫יראה בארכיבישוף איוּם.‬
‫אז אמין הפנה אצבע מאשימה‬ ‫בחזרה אל עבר הארכיבישוף.‬
‫אמין האשים אותו,‬
‫יחד עם שני שרים בממשלה,‬
‫בקשירת קשר להפלת הממשלה.‬
‫נטען כי הארכיבישוף צבר כלי נשק‬
‫כהכנה למרד אנגליקנים.‬
‫למחרת, שני השרים והארכיבישוף‬
‫נמצאו בשרידים של מכונית.‬
‫כביכול, הם נהרגו בתאונת דרכים.‬
‫אבל גרסתם של עדי הראייה הייתה שונה.‬
‫לדבריהם, לואום ורעייתו‬ ‫התארחו באירוע בביתו של אמין,‬
‫כשהנשיא ביקש לשוחח בפרטיות.‬
‫אמין האשים את לואום בבגידה,‬ ‫ודרש ממנו לחתום על הודאה שקרית.‬
‫- הודאה -‬
‫לואום סירב, ונלקח למעצר.‬
‫בין כותלי ״מדור המחקר של המדינה״,‬
‫לואום הוכה קשות,‬
‫ונאמר לו שזוהי רק ההתחלה,‬ ‫אם לא יודה בפשעים נגד המשטר.‬
‫אך לואום לא נענה.‬
‫באותו לילה בא אורח אל לואום.‬
‫אמין דחק בארכיבישוף לשקול מחדש,‬
‫אך לואום רק התפלל לאלוהים‬ ‫שירחם על אוגנדה ועל מנהיגיה.‬
‫אך הרחמים לא היו באג׳נדה של אידי אמין.‬
‫גופתו נקברה למחרת בבוקר.‬
‫מעולם לא נערכה חקירה ולא הוגש דוח,‬
‫אך נראה לעין שהוא נורה, שעצמותיו רוסקו,‬
‫ושחבלות אחרות נגרמו לו.‬
‫אולי בכל זאת אפשר להגדיש את הסאה?‬
‫רצח הארכיבישוף גיבש בדעת הקהל את המחשבה‬
‫ששלטונו של אמין מוכרח להסתיים.‬
‫אבל גם כשאתה עם הגב אל הקיר,‬
‫ונראה שאבדה כל תקווה,‬
‫המדריך מכיל קלף מנצח‬ ‫שיכול עדיין לשנות את מזלך.‬
‫- שיטה: צא למלחמה -‬
‫מלחמה.‬
‫למה היא טובה?‬
‫אם אתה רודן, להרבה מאוד.‬
‫בייחוד אם אתה בצרה,‬
‫כמו שקרה לאידי אמין ב־1978.‬
‫רודנים תמיד יוצאים למלחמה,‬
‫והסיבה לכך היא שתמיד מגיע שלב‬
‫שבו התמיכה בהם מבית נראית שברירית־משהו,‬
‫ובמצב כזה, הם מוצאים אויב מבחוץ‬
‫שהמדינה יכולה להתאחד נגדו.‬
‫אמין בהחלט השתמש באיוּם‬ ‫של פלישה מבחוץ, והתנגדות מבחוץ,‬
‫בתור מין פרובוקציה שתעודד את הציבור‬ ‫לגלות נאמנות והקרבה עצמית.‬
‫- אוקטובר 1978‬ ‫שבע שנים לאחר עלייתו לשלטון -‬
‫בואו נראה מה קרה.‬
‫ב־1978,‬
‫יחידות של צבא אוגנדה‬ ‫חצו את גבולה הדרומי של אוגנדה‬
‫ופלשו לטנזניה.‬
‫לא הייתה לו שום סיבה לגיטימית‬ ‫לפלוש לטנזניה,‬
‫אלא כהסחת דעת.‬
‫וכדי לסגור כמה חשבונות ישנים.‬
‫טנזניה שמרה על קשר הדוק‬ ‫עם מילטון אובוטה במשך השנים.‬
‫זהו זמנם של בני אוגנדה‬
‫להפיל את משטר המוות.‬
‫ואמין, מן הסתם, לא אהב את זה.‬
‫מיותר לציין שכדי שהשיטה הזאת תעבוד,‬
‫אתה צריך צבא שיכול לעמוד במשימה.‬
‫במשך כל השנים האלה,‬ ‫היו לצבא של אמין כלי נשק מתוחכמים,‬
‫אבל למעשה,‬
‫חייליו מעולם לא נלחמו באויב חמוש.‬
‫הם רק הפעילו אלימות נגד אוגנדים לא חמושים.‬
‫- בנג׳מין מקאפה‬ ‫דיפלומט טנזני -‬
‫אמין פתח במלחמה‬ ‫בתביעה טריטוריאלית נגד ארצי.‬
‫זה נתן לו הצדקה לגיטימית‬
‫לפלוש לאוגנדה.‬
‫זה כנראה לא מה שאמין רצה‬ ‫כשהתחיל במלחמה הזו.‬
‫בשלב הזה, צבאו של אמין, צבא אוגנדה,‬
‫היה לגמרי מחוץ לשליטה.‬
‫הצבא העממי של טנזניה היה מאורגן הרבה יותר.‬
‫צבאו של אמין קרס במהירות רבה.‬
‫- בריגדיר מארווה קמבאייה‬ ‫מפקד בצבא טנזניה -‬
‫אמין נמצא בארואה, ואנחנו בדרך לשם.‬
‫אתם בדרך לשם?‬ ‫-כן!‬
‫מתי תגיעו לארואה?‬
‫אני לא יודע, כי אנחנו הולכים ברגל.‬
‫אידי אמין עוד היה במדינה,‬
‫עם מכשיר קשר נייד,‬
‫והמשיך להעביר מסרים,‬
‫והמשיך לטעון שהוא עדיין בשלטון,‬
‫ודרש מהתושבים,‬
‫בהם התעלל במשך תשע השנים האחרונות,‬
‫שיקומו…‬
‫ושיילחמו בשמו.‬
‫זו הייתה שטות גמורה, כמובן.‬
‫אין דבר מאיים פחות מלוזר נמלט.‬
‫לכן, היזהר:‬
‫כשתכריז על מלחמה,‬
‫דאג שתוכל לנצח בה.‬
‫בסופו של דבר, הוא עזב את המדינה במטוס,‬
‫לסעודיה,‬
‫שם בילה את שארית חייו בגלות.‬
‫נפילת משטרו של אידי אמין‬ ‫נושאת בחובה לקח חשוב:‬
‫גם אם יש לך מדריך, הצלחתך אינה מובטחת.‬
‫כדי להבטיח ששלטונך יאריך ימים,‬
‫אתה זקוק לחזון גדול,‬
‫ולמשמעת הדרושה כדי להגשים אותו.‬
‫תלמד משהו מאדם ששלט‬ ‫בכל ההיבטים של חיי היומיום בארצו,‬
‫כולל הרעיון הבסיסי מכול:‬
‫האמת.‬
‫ולמי תודתנו על כל זה?‬
‫תרגום כתוביות: יניב אידלשטיין ‬